Երկաթգիծ ունենալու հրաշալի ծրագրի մասին տարիներ շարունակ խոսվեց, մի քանի անգամ նույնիսկ շինարարության մեկնարկն ազդարարելուն շատ մոտ էին կանգնած, սակայն, իր զգուշավորությամբ պարսկական կողմն ակնհայտորեն մերոնց հաշվարկները խառնեց: Եվ բնավ էլ պատահական չէր, որ շինարարությունն այդպես էլ չսկսվեց՝ գործնականում հաստատելով, որ գեղեցիկ խոսելն ու ներկայացնելն ընդամենը գործի կեսն են: Փաստորեն պարսիկները մերոնց աշխատաոճը լա՜վ էլ յուրացրել էին ու հասկացել, որ հայաստանյան իշխանության տվյալ համքարությունը աշխատանքի մեջ «առաջինը քո ծառը ջրի» սկզբունքի հավատավոր ծառան է, այդ սկզբունքի հավատավոր կրողը: